CELEX: 62012FA0002
Language: mt
Date: 2014-11-13 00:00:00
Title: Kawża F-2/12: Sentenza tat-Tribunal għas-Servizz Pubbliku tat- 13 ta’ Novembru 2014 – Hristov vs Il-Kummissjoni u EMA (Servizz pubbliku — Proċedura ta’ selezzjoni u ta’ ħatra tad-direttur eżekuttiv ta’ aġenzija regolatorja — Aġenzija Ewropea għall-Mediċini (EMA) — Proċedura ta’ selezzjoni f’żewġ fażijiet — Preselezzjoni fi ħdan il-Kummissjoni — Ħatra mill-kunsill ta’ aministrazzjoni tal-EMA — Obbligu għall-kunsill ta’ amministrazzjoni tal-EMA li jagħżel id-direttur eżekuttiv minn fost il-kandidati magħżula mill-Kummissjoni — Rikors għal annullament — Kompożizzjoni tal-kumitat ta’ preselezzjoni — Kumulu tal-funzjonijiet ta’ membru tal-kumitat ta’ preselezzjoni u ta’ membru tal-kunsill ta’ amministrazzjoni tal-EMA — Kandidati membri tal-kunsill ta’ amministrazzjoni tal-EMA li jidhru fil-lista ta’ kandidati magħżula mill-Kummissjoni — Ħatra tal-kandidat membru tal-kunsill ta’ amministrazzjoni tal-EMA — Dmir ta’ imparzjalità — Ksur — Annullament — Rikors għad-danni — Dannu morali separabbli mill-illegalità li fuqha huwa bbażat l-annullament — Prova — Assenza)

12.1.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 7/46
            
         Sentenza tat-Tribunal għas-Servizz Pubbliku tat-13 ta’ Novembru 2014 – Hristov vs Il-Kummissjoni u EMA
   (Kawża F-2/12) (1)
   
   ((Servizz pubbliku - Proċedura ta’ selezzjoni u ta’ ħatra tad-direttur eżekuttiv ta’ aġenzija regolatorja - Aġenzija Ewropea għall-Mediċini (EMA) - Proċedura ta’ selezzjoni f’żewġ fażijiet - Preselezzjoni fi ħdan il-Kummissjoni - Ħatra mill-kunsill ta’ aministrazzjoni tal-EMA - Obbligu għall-kunsill ta’ amministrazzjoni tal-EMA li jagħżel id-direttur eżekuttiv minn fost il-kandidati magħżula mill-Kummissjoni - Rikors għal annullament - Kompożizzjoni tal-kumitat ta’ preselezzjoni - Kumulu tal-funzjonijiet ta’ membru tal-kumitat ta’ preselezzjoni u ta’ membru tal-kunsill ta’ amministrazzjoni tal-EMA - Kandidati membri tal-kunsill ta’ amministrazzjoni tal-EMA li jidhru fil-lista ta’ kandidati magħżula mill-Kummissjoni - Ħatra tal-kandidat membru tal-kunsill ta’ amministrazzjoni tal-EMA - Dmir ta’ imparzjalità - Ksur - Annullament - Rikors għad-danni - Dannu morali separabbli mill-illegalità li fuqha huwa bbażat l-annullament - Prova - Assenza))
   (2015/C 007/52)
   Lingwa tal-kawża:Il-Franċiż
   
      Partijiet
   
   
      Rikorrent: Emil Hristov (Sofija, il-Bulgarija) (rappreżentanti: M. Ekimdjiev, K. Boncheva u G. Chernicherska, avukati)
   
      Konvenuta: Il-Kummissjoni (rappreżentanti: inizjalment J. Currall u D. Stefanov, aġenti, sussegwentement J. Currall u N. Nikolova, aġenti)
   
      Konvenuta: L-Aġenzija Ewropea għall-Mediċini, (rappreżentanti: inizjalment V. Salvatore u T. Jablonski, aġenti, sussegwentement J. Currall u N. Nikolova, aġenti)
   
      Suġġett
   
   L-ewwel nett, talba għall-annullament tad-deċiżjonijiet tal-Kummissjoni dwar it-tfassil u l-approvazzjoni tal-lista ta’ preselezzjoni ppreżentata lill-kunsill ta’ amministrazzjoni tal-EMA fil-kuntest tal-proċedura ta’ selezzjoni u ta’ ħatra tad-direttur eżekuttiv ta’ din l-aġenzija, it-tieni nett, talba għall-annullament tal-ħatra ta’ kandidat ieħor għal din il-pożizzjoni u t-tielet nett, talba għall-kumpens għad-dannu morali allegatament sostnut.
   
      Dispożittiv
   
   
               1)
            
            
               Id-deċiżjoni tal-Kummissjoni Ewropea tal-20 ta’ April 2011, li permezz tagħha hija tipproponi lill-kunsill ta’ amministrazzjoni tal-Aġenzija Ewropea għall-Mediċini lista ta’ erba’ kandidati rrakkomandati mill-kumitat ta’ preselezzjoni u kkonfermati mill-kumitat konsultattiv tal-ħatriet, hija annullata.
            
         
               2)
            
            
               Id-deċiżjoni tal-kunsill ta’ amministrazzjoni tal-Aġenzija Ewropea għall-Mediċini tas-6 ta’ Ottubru 2011, dwar il-ħatra tad-direttur eżekuttiv, hija annullata.
            
         
               3)
            
            
               Il-kumplament tar-rikors huwa miċħud.
            
         
               4)
            
            
               Il-Kummissjoni Ewropea u l-Aġenzija Ewropea għall-Mediċini għandhom ibatu l-ispejjeż rispettivi tagħhom u huma kkundannati jbatu, kull waħda minnhom, nofs l-ispejjeż kollha sostnuti minn E. Hristov.
            
         
      (1)  ĠU C 184, 23/06/2012, p. 21.